_:n9110d3892077458585590a08152ee705xb0
<http://schema.org/articleBody>
"A hét elején a  Reuters hírügynökség  írt Emmanuel Macron francia elnök és Éric Fournier, leköszönő budapesti nagykövet konfliktusáról amit egy, francia oknyomozói lap által június közepén nyilvánosságra hozott, kiszivárgott bizalmas dokumentum okozott.  \n\nEbben a diplomata azt írta a magyar bevándorlási politikáról, hogy a magyar modelt egy lehetséges módszernek nevezte, amivel sikerült megelőzni az illegális bevándorlás okozta problémákat. A nagykövet azzal vádolta a francia és az angolszász sajtót, hogy a \"populizmus mítoszát\" terjesztik. Azt is felvetette, hogy az Orbánt antiszemitizmussal vádolók nem ezzel akarják-e elterelni a figyelmet a modern antiszemitizmusról Francia- és Németországban, ami a muzulmánokhoz köthető\". \n\nMacron a cikk megjelenése után egy sajtótájékoztatón közölte, hogy egy bizalmas jegyzetről van szó, és hogy ez nem a hivatalos francia álláspont kifejezésre. Ha ezeket a kijelentéseket a nagykövet nyilvánosság előtt tette volna, akkor rögtön visszahívták volna - mondta a francia elnök. \n\nFournier megbizatása június 30-án járt le. Utódja, Pascale Andréani kinevezését május 18-án hagyták jóvá a magyar hatóságok, azaz nem a dokumentum kiszivárgása miatt kellett távoznia. \n\nMagyar kitüntetés \n\nA magyar állam mindenesetre elégedett volt a nagykövet munkájával. Pénteken a Magyar Érdemrend középkeresztjével tüntették ki Éric Fournier-t, az elismerést Szijjártó Péter külgazdasági és külügyminiszter adta át neki. \n\nSzijjártó szerint Éric Fournier olyan időszakban szolgált, amely talán a legintenzívebb volt a világpolitikában az elmúlt évtizedekben. A miniszter hozzátette, hogy régi szövetségek bomlottak fel, újakat kötöttek, és reális azt várni, hogy az elkövetkezendő évek folyamatai sem lesznek kevésbé mélyek - jelentette ki Szijjártó Péter. \n\nA mai európai viták közepette szövetségesekre, barátokra van szükség, és Magyarországnak ilyen Éric Fournier - emelte ki a külügyminiszter. \n\nFournier arról beszélt, úgy írta le az országot, ahogy elkezdte megismerni, próbálta elmagyarázni a kormányának, hogy milyenek a magyarok, milyen a magyar valóság."
<https://hu.euronews.com/2018/07/06/magyar-kituntetes-az-orbant-dicsero-francia-nagykovetnek>